# Белобог

### от Уикипедия, свободната енциклопедия

Белобог (или Бялбог, Белун, Беловит) е едно от архаичните славянски божества. Това е богът на светлината, носителят на доброто, на щастието и късмета, на плодородието и изобилието. Белобог е абсолютен противовес на мрака, на злото, на нещастията, на всички отрицателни явления и емоции. Вероятно в началото той е бил божество от особена важност, свързвано с древната славянска космогония, като един от световните демиурзи и изначален противник на бога на злото — Чернобог. С времето и развитието на езическите вярвания той постепенно губи своята важност, макар да се запазва уважението към него. В късния славянски култ, Белобог е един от спътниците на слънчевия бог Даждбог. Белобог е персонификация на слънчевата светлина, топлината и живота като цяло. Селяните са вярвали, че Белобог тайно следи за житата им и ако го почитали, дори им помагал в земеделската работа, особено при жътва.

## [редактиране] Вижте още

- Славянски божества
- Славянска религия

## [редактиране] Източници

  Тази статия се основава на материал от Вечния Славянски Огън, използван с разрешение от Огнеслав.

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%BE%D0%B1%D0%BE%D0%B3.html“.

Категории: Славянски богове

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Suomi
- Français
- Hrvatski
- Русский
- Slovenčina
- Slovenščina
- Српски / Srpski